Halti makuupussien käyttölämpötilojen määrittelemisessä käytämme EN-13537 standardin mukaisia testejä. Standardi määrittelee makuupussien alimmat lämpötilat Comfort-, Limit- ja Extreme-käyttöalueille. Comfort-arvo osoittaa lämpötilaa, jossa keskiverto nainen ei tunne makuupussissa kylmyyttä. Limit-arvo on alin lämpötila, jossa keskiverto mies ei tunne makuupussissa kylmyyttä. Extreme-lämpötila-alueella nukkuja saattaa tuntea kovaa kylmyyttä. Tällä lämpötila-alueella on nukkujalla hypotermian vaara. Nämä luokitukset näkyvät verkkosivuillamme makuupussin yksityiskohdat –tiedoissa.